Dit lyk vir my Malema is bang vir Gordhan | Netwerk24
Dit lyk vir my Malema is bang vir Gordhan
Deur Braam Grobler, Irene 18 Februarie 2020 05:02
Die eenvoudige, nuttelose EFF en Julius Malema met sy kortsigtige en afbrekende EFF-volgelinge het wel iets reggekry ten tyde van die staatsrede: Hulle het buitelandse beleggers finaal afgeskrik om in Suid-Afrika te belê.
Dan het Malema boonop die vermetelheid om te sê Pravin Gordhan gaan verantwoordelik wees vir al die werkverliese by Eskom, die SAL, Denel en so meer.
Malema het nie die insig om te besef dat dit hierdie soort optrede van hulle en die vakbonde is wat op die duur meer as net huidige voorspelde werkverliese gaan veroorsaak nie.
Korrupsie en patetiese bestuur het ons gebring waar ons nou is, nie Gordhan nie.
Gordhan probeer orde skep en hopelik korrupsie, wat nou tot 'n nasionale sport verklaar is, uitroei.